stanford-oval/wikipedia huggingface dataset:
ליגמנט פריודונטלי
מבנה > שאר תא אפיתל של מלאסז

קבוצה זו של תאי אפיתל מתמקמת בליגמנט הפריודונטלי לאחר התפוררות מעטפת הרטויג בתהליך היווצרות שורש השן. קבוצה זו יוצרת מקלעת המקיפה את השן. שאר תא אפיתל של מלאסז עלול לגרום להיווצרות ציסטות בקרב אנשים מבוגרים.
מבנה > סיבי אוקסיטלן

סיבי אוקסיטלן הם ייחודיים לליגמנט הפריודונטלי וגמישים במצבם הטבעי. סיבים אלו מתחברים לצמנטום וממנו מתפצלים לשני כיוונים, במקביל ובאלכסון לשטח הפנים של שורש השן. יש הסבורים כי תפקידם של סיבי אוסיטלן הוא למנוע את סתימת כלי הדם עקב לחץ הנגרם כתוצאה מהצמדת השיניים העליונות והתחתונות, עם זאת, יש צורך בקיום מחקר נוסף לאישוש תפקיד סיבי האוקסיטלן.
הרכב

הליגמנט הפריודונטלי מורכב מכ-70% מים, דבר זה הוא אחד המרכיבים המאפשרים לשן לעמוד בלחצים יחסית גדולים. שלמות וחיוניות הליגמנט הפריודונטלי היא הכרחית לתפקוד תקין של השן.
רוחבו של הליגמנט הפריודונטלי נע בין 0.15 לבין 0.38 מ"מ, כאשר החלק הדק ביותר של הליגמנט הוא השליש המרכזי של שורש השן. רוחב הליגמנט הפריודנטלי יורד הדרגתית עם השנים.
הליגמנט הפריודונטלי הוא חלק מהפריודונטיום של השן האחראי על חיבור השן לעצם האלבאולרית המקיפה את השן דרך הצמנטום.
בצילומי שיניים הליגמנט הפריודונטלי יופיע כמרווח שחור בעובי של בין 0.4 לבין 1.5 מ"ל בין שכבת הדורה של העצם האלבאולרית ולבין הצמנטום, עקב כך שהליגמנט מאוד חדיר לקרני הרנטגן.
התפתחות

תאי הליגמנט הפריודונטלי מיוצרים בזקיק השן לאחר שהתפתחות כתר השן הושלמה ושורש השן מתחיל את התפתחותו. תאים אלו יעצבו מחדש את זקיק השן ויהפכו אותו לליגמנט הפריודונטלי.הליגמנט הפריודונטלי יחל את היווצרותו בנקודת הפיצול בין האמייל ולבין הצמנטום ומשם ימשיך לכיוון שיא שורש השן.
תפקידים

תפקידי הליגמנט הפריודנטלי הם תמיכה, תחושה, הזנה ועיצוב.
תפקידים > תמיכה

הליגמנט הפריודונטלי הוא חלק מהפריודונטיום של השן האחראי על חיבור השן לעצם האלבאולרית המקיפה את השן דרך הצמנטום. סיב הליגמנט הפריודונטלי לוקחים גם חלק בחלוקת העומסים בין השן ולבין העצם האלבאולרית, הסיבים סופגים מחלקים את העומסים הנוצרים במהלך הלעיסה בין השן ולבין העצם האלבאולרית ובכך מסייעים לקיום לעיסה תקינה ללא פגיעה בשיניים.
תפקידים > תחושה

הליגמנט הפריודנטלי הוא מעוצבב מאוד, תוך שהוא מורכב קולטני חישה המגיבים לגירויים מכניים וגירויי כאב, ורפלקסים. קולטני החישה המגיבים לגירויים מכניים הנמצאים בליגמנט הפריודונטלי שולחים מידע בנוגע לגירויים בשן, ובנוגע לגודל וכיוון הלחצים המופעלים על השן.
תפקידים > הזנה

הליגמנט הפריודנטלי שומר על החיוניות של התאים המקיפים אותו. הליגמנט הוא אזור משיק משמעותי וישנם 3 סוגי של כלי דם אשר הוא אחראי לתפקודם התקין והם: כלי דם אפיקליים (apical vessels), כלי דם נקביים (perforating vessels) וכלי הדם של החניכיים (gingival vessels). מקורם של כלי הדם האפיקליים בכלי דם המספקים את מוך השן. כלי הדם הנקביים יוצאים משכבת הדורה ומזינים את מכתש השן. מקורם של כלי הדם שח החניכיים ברקמת החניכיים. שכבות חיצוניות של כלי דם בליגמנט הפריודונטלי עשויות לתמוך ביציבות השן במקומה, בעוד שכבות כלי הדם הפנימיים בליגמנט יתמכו בתאים המקיפים את הליגמנט הפריודונטלי.
תפקידים > עיצוב

ישנם תאי אם בליגמנט הפריודונטלי אשר עשויים להפוך להיות אוסטאובלסטים לשם שמירה על הפיזיולוגיה של העצם האלבאולרית, ייתכן גם כי שינוי זה עשוי לעזור לתיקון עצם אלבאולרית.
חשיבות קלינית > פציעות

כאשר כוחות טראומטיים של סגר מופעלים על שן, הליגמנט הפריודונטלי מתרחב על מנת לאפשר לו לספוג כמות כוח גדולה יותר ובכך לצמצם את הפגיעה בשן. לכן, פגיעות עקב סגר לא תקין ניתן לזהות על ידי זיהוי התרחבות הליגמנט הפריודנטלי בצילום שיניים. התרחבות של שכבת הדורה גם היא אפשרית בפגיעה מסוג זה. מבחינה קלינית, פגיעות עקב סגר לא תקין מזוהות על ידי סימנים מאוחרים של חופש תנועה מוגבר של השן וגם על ידי זיהוי תזוזת שן עקב גורם דלקתי.
נזק לליגמנט הפריודונטלי עלול לגרום לאנקילוזיס של השן ללסת, מה שגורם לשן לאבד את יכולת הבקיעה שלה. טראומה דנטלית, כמו פריקה דנטלית, עלולים לגרום לקריעה של הליגמנט הפריודונטלי ולכאבים באכילה.
חשיבות קלינית > מחלות

שארי תאי האפיתל של מלאסז עלולים להפוך לציסטות, שלרוב יגרמו להופעת פצע לא בר אבחנה אשר ניתן לזהותו בצילומי שיניים. היווצרות הציסטה עשויה להתרחש כתוצאה מדלקת פריאפיקלית כרונית לאחר התרחשות דלקת מוך השן, והיא חייבת להיות מוסרת בניתוח כירורגי.
הליגמנט הפריודונטלי עוברים שינויים קיצוניים במחלות פריודונטיות כרוניות המערבות פריודנטיטיס בחלקים עמוקים של הפריודונטיום. סיבי הליגמנט הפריודונטלי נהיים מבולגנים, והחיבורים שלהם לעצם האלבאולרית והצמנטום דרך סיבי שארפי נעלמים עקב ספיגה של שתי הרקמות הקשות הללו.
ליגמנט פריודונטלי נגוע או בעל נזק פתולוגי, עלול לעקב החלמה של המכתש האלבאולרי במקרים בהם על שן נגועה להיעקר.
לקריאה נוספת

Isidor F, et al. The significance of coronal growth of periodontal ligament tissue for new attachment formation. J Clin Periodontol 1986;13:145.
Gottlow T, Nyman S, Kerring T, et al. The regenerative potential of the periodontal ligament. J Clin Periodontol 1982;9:257.
(Mahesh Jayachandran, Rethi Mahesh,The Periodontal ligament- Anatomy & Pathologies: Periodontal ligament -Health & Disease,LAP LAMBERT Academic Publishing (2016
הערות שוליים

↑  רְצוּעַת מֵסַב הַשֵּׁן במילון רפואת שיניים [רפואה] (תשנ"א), באתר האקדמיה ללשון העברית
↑  Herbert F. Wolf; Klaus H. Rateitschak, Periodontology, 3rd rev. and expanded ed, Stuttgart: Thieme, 2005, עמ' 12
↑  Kaewsuriyathumrong C, Soma K, Stress of tooth and PDL structure created by bite force., The Bulletin of Tokyo Dental College 40(4), 1993 Dec, עמ' 217-32
↑  Nanci, Ten Cate's Oral Histolog, Elsevier, 2013, עמ' 274
↑  Hardus Strydom, Jaap C. Maltha, Anne M. Kuijpers-Jagtman, Johannes W. Von den Hoff, The oxytalan fibre network in the periodontium and its possible mechanical function, Archives of Oral Biology, כרך 57, 8, elsevier, עמ' 1003-1011
1 2 3 4 5  Yao S, Pan F, Prpic V, Wise GE., 87, Differentiation of stem cells in the dental follicle, J Dent Res., 2008, עמ' 767-771
1 2  De Jong T, Bakker AD, Everts V, Smit TH., he intricate anatomy of the periodontal ligament and its development: Lessons for periodontal regeneration, J Periodont Res, 2007, עמ' 1-10
↑  Max A. Listgarten, Periohistology Course Overview, university of pittsburgh
↑  Flora Gröning, Michael J. Fagan, Peter J. Watson, Ulrich Witzel, The Biomechanical Function of Periodontal Ligament Fibres in Orthodontic Tooth Movement, PLOS ONE 9, 2014-07-18, עמ' e102387 doi: 10.1371/journal.pone.0102387
↑  M. Trulsson, Sensory-motor function of human periodontal mechanoreceptors*, Journal of Oral Rehabilitation 33, 2006, עמ' 262–273 doi: 10.1111/j.1365-2842.2006.01629.x
↑  Yehuda Zadik, Algorithm of first-aid management of dental trauma for medics and corpsmen, Dental Traumatology: Official Publication of International Association for Dental Traumatology 24, 2008-12, עמ' 698–701 doi: 10.1111/j.1600-9657.2008.00649.x
| --- | --- |
בקרת זהויות :  GND: 4173782-9
מטארו (כדורמים)

| --- | --- |

 מידע כללי
 תאריך ייסוד:  1932
 מדינה:  ספרד 
 מיקום:  ברצלונה, ספרד
 ליגה:  ליגת העל הספרדית בכדורמים
 צבעי תלבושת:  כחול ואדום
 http://www.cnmataro.org
 
מועדון השחייה מטארו (בקטלאנית: Centre Natació Mataró) הוא מועדון ספורט קטלוני המתמקד בכדורמים, ומחזיק במחלקות שחייה תחרותית, טריאתלון וטניס שולחן.
המועדון נוסד ב-1932. קבוצת כדורמים הגברים שלו העפילה לליגה הבכירה לראשונה בשנת 1998.
מחלקת טניס השולחן הוקמה בסוף שנות ה-60, ומחלקת הטריאתלון הוקמה ב-1990.
תארים

גביע המלך (1): 2016
גביע LEN לנשים (1): 2016
הערות שוליים

↑  La Sirena Mataró wins its first LEN Trophy – F-4 LEN TROPHY (באנגלית אמריקאית)
ערך זה הוא קצרמרבנושא ספורט. אתם מוזמנים לתרום לוויקיפדיה ו.
מוה-רנו

| --- | --- |

MAVA-Renault
 מאפיינים כלליים
 יצרן:  MAVA
 שנות ייצור:  1979–1985
 הרכבה:  יוון יוון
 מפרט טכני
 מנוע:  4 צילינדרים, 845 סמ"ק המפיק 34 כ"ס (מנוע רנו)
 הילוכים:  תמסורת ידנית
 מהירות מרבית:  110 קמ"ש
מוה-רנו (בצרפתית: MAVA-Renault) היא מכונית מסחרית אשר יוצרה על ידי MAVA היוונית בין השנים 1979–1985.
חברת "MAVA" הייתה היבואן הבלעדי של יצרן המכוניות הצרפתיות רנו, ליוון ומשנת 1985 התחיל לייצר ברישיון "רנו" את דגם "מוה-רנו".
דגמי "מוה-רנו"

Farma (יוצר בין השנים 1983-1979)
Farma S (יוצר בין השנים 1983-1985)
MAVA-Renault Farma Σ (יוצר בין השנים 1983-1985)
new Farma (יוצר בשנת 1985)
תצורות "מוה-רנו"

מסחרית
מסחרית  - גג מוגבה
מסחרית - גג פתוח (ברזנט)
ראו גם

רנו
הערות שוליים

↑  היסטורית מכוניות יווניות, "מוה-רנו" עמודים 53-54 academia.edu/2899187/Greek_vehicle_and_machine_manufacturers_1800_to_present
↑  מוה-רנוrevolvy
↑  מוה-רנו - דגמים deacademic.com/dic.nsf/dewiki
מוזיאון נסים דה קמונדו

| --- | --- |

 מידע כללי
 סוג:  אמנות
 על שם:  ניסים דה קמונדו 
 כתובת:  הוטל מואיז דה קמונדו 
 מיקום:  הרובע השמיני של פריז 
 מדינה:  צרפת 
 בעלים:  מואיז דה קמונדו 
 מפעיל:  Les Arts décoratifs 
 מבקרים בשנה:  45,089 (נכון ל־2019)
 הקמה ובנייה
 תקופת הבנייה:  ? – 21 בדצמבר 1936
 תאריך פתיחה רשמי:  1936 
 אדריכל:  רנה סרז'ן
 קואורדינטות:  48°52′44″N 2°18′46″E﻿ / ﻿48.878889°N 2.312778°E﻿ / 48.878889; 2.312778
 אתר רשמי
  (למפת פריז מוגדלת) מוזיאון נסים דה קמונדו(למפת פריז רגילה) מוזיאון נסים דה קמונדו
 
הסלון הגדול, מוזיאון נסים דה קמונדו
מוזיאון נסים דה קמונדו (בצרפתית: Musée Nissim de Camondo) הוא מוזיאון לאמנות הממוקם בארמון קמונדו  ברחוב מונסו למול פארק מונסו, ברובע השמיני של העיר פריז, בירת צרפת.
היסטוריה

בית האחוזה נבנה בשנת 1911 עבור הבנקאי, הרוזן מואיז דה קמונדו, בן למשפחת קמונדו היהודית. המבנה תוכנן על ידי האדריכל רנה סרז'ן (René Sergent) מתוך מטרה להכיל את אוספי הרהיטים והאמנות הגדולים של דה קומנדו. בתכנון המבנה הסתמך סרז'ן על מבנה הטריאנון הקטן שבארמון ורסיי.
לאחר מותו של ניסים דה קמונדו במלחמת העולם הראשונה, הוריש, מואיז דה קמונדו את הבית והאוספים למוזיאון לאמנות דקורטיבית לזכר בנו. המוזיאון פתח את שעריו לציבור בשנת 1936.
במוזיאון מוצגים חלקיו הפרטיים של הבית: מטבחי הקומה הראשונה, החדרים הרשמיים בקומת הקרקע, ומגורי המשפחה בקומה הראשונה. בחדרים מוצגים אוסף הרהיטים מהמאה ה-18, השטיחים שנארגו בשנת 1678 עבור הגלריה הגדולה של הלובר, ושטיחי הקיר. 
בין כלי האוכל המוצגים, מוצגת מערכת אורלוף (Orloff) - כלי האוכל העשויים כסף שהוזמנו עבור יקטרינה הגדולה מהצורף ז'ק-ניקולה רוטייר בשנת 1770.
גלריה

חדר ההסבה הגדול
חדר הספרייה
סט כלי הכסף של יקטרינה הגדולה
כיתה י"א

כיתה י"א היא שנת הלימודים האחת-עשרה במסגרת כיתתית, בבית ספר תיכון. גיל התלמידים בכיתה זו הוא בדרך כלל 16–17.
אטימולוגיה

מלבד השמות המקבילים באנגלית לכיתה י"א, ביניהם eleventh grade (ולחלופין 11th grade) או grade 11, בחלק מהמדינות מקובלים שמות אחרים עבור כיתה זו.
בארצות הברית נקראת כיתה זו גם junior year, כינוי המקובל לתיאור השנה השלישית ללימודים כלשהם (גם בבית ספר וגם בלימודי קולג'/אוניברסיטה), אשר קודמת לשנת הלימודים האחרונה, הנקראת senior year ("שנת בוגר").
בוויילס ובאנגליה, השם המקביל לכיתה זו הוא Year 12, וגם שם היא קודמת לשנת הלימודים האחרונה. בחלק מהמקומות, כדוגמת ג'מייקה, קיים גם שימוש בשם fifth form לכיתה זו, משום שהיא השנה החמישית בבתי ספר על-יסודיים.
מדינות > אוסטרליה

באוסטרליה, כיתה י"א (שם היא נקראת Year 11), היא השנה השתים-עשרה ללימודים, והשנה החמישית בתיכון. שנה זו קודמת לשנת הלימודים האחרונה במדינה (Year 12). על אף שיש הבדלים קלים בין המדינות, רוב התלמידים בכיתה זו הם בני 15 עד 17. בקווינסלנד, תלמידי כיתה זו הם הצעירים ביותר במדינה, אותה הם מתחילים בדרך כלל בגיל חמש עשרה.
בניו סאות' ויילס, כיתה זו היא הקצרה ביותר משום שהיא כוללת רק שלושה סמסטרים לאורך השנה. שנת הלימודים שלאחר מכן, Year 12, נפתחת כאשר אמור היה להתחיל הסמסטר הרביעי של כיתה זו.
מדינות > אינדונזיה

באינדונזיה, לאחר שסיימו את בחינות ה-Class X Boards, התלמידים בוחרים בתוכנית שהם רוצים ללמוד.
ישנן שלוש תוכניות:
מדע, הכוללת את המקצועות פיזיקה, כימיה וביולוגיה
חברה, הכוללת את המקצועות כלכלה, גאוגרפיה וסוציולוגיה
שפה, הכוללת את המקצועות שפות זרות, ספרות אינדונזית ואנתרופולוגיה
מדינות > אירלנד

באירלנד שנה זו נקראת Fifth Year (או באירית Cúigú Bhliain), והיא השנה החמישית של בית הספר התיכון, בה לומדים בני 15 עד 17, ולאחריה ניתן לבחור להמשיך לשנה נוספת. בשנה זו התלמידים מתכוננים לקבלת תעודת סיום הלימודים (Leaving Certificate).
מדינות > ארצות הברית

בארצות הברית, תלמיד בכיתה י"א מכונה בדרך כלל "student in the eleventh grade" או "junior". הרוב המכריע של התלמידים בכיתה י"א עוברים את מבחן SAT או ACT, המתקיימים בסמסטר השני של שנה זו, השלישית בתיכון.
תלמידי מתמטיקה בשנה זו בדרך כלל לומדים את החלק השני בלימודי האלגברה (Algebra II), אך נושאים כמו טריגונומטריה או הכנה לחשבון דיפרנציאלי ואינטגרלי מוצעים לפעמים לתלמידים המעוניינים ללמוד מתמטיקה ברמת-קולג' בשנתם האחרונה בתיכון (כיתה י"ב). בחלק מהמדינות עשויים להיות שילובים של כל אחד מהנושאים המפורטים. הם עשויים גם לקחת קורסים קלים יותר כגון Algebra I (החלק הראשון בלימודי האלגברה) וגאומטריה, אם אין להם את התנאים המוקדמים הנדרשים לקורסים המתקדמים יותר שפורטו. תלמידים מתקדמים במתמטיקה לומדים לעיתים קרובות גם חשבון דיפרנציאלי ואינטגרלי או סטטיסטיקה.
בשיעורי מדעים, תלמידי שנה זו לומדים בדרך כלל ביולוגיה, פיזיקה או כימיה, ובמיוחד כימיה במעבדה.
בשיעורי אנגלית, תוכנית ההכנה-למכללה תכלול גם ספרות אמריקאית. לרוב, ספרות אנגלית נלמדת בשנה זו. בין הספרים הנלמדים נמנים ביבר הזכוכית, אות השני, ציד המכשפות, גטסבי הגדול, על עכברים ואנשים, הרפתקאותיו של האקלברי פין, ענבי זעם, ובין הסופרים הנלמדים נמנים ג'ונתן אדוארדס, אמי טאן ולוריין הנסברי.
בתוכנית לימודי החברה, תלמידי שנה זו לומדים בדרך כלל על ההיסטוריה של ארצות הברית או על ההיסטוריה של העולם משנות ה-70 של המאה ה-19 עד המאה ה-21. קורסים אלה נלמדים גם בכיתה ט' או י'. בנוסף, התלמידים עשויים לרכוש ידע מתקדם יותר בתרבות עולמית ובגאוגרפיה, לצד לימודי מקצועות חברתיים מתקדמים יותר כמו פסיכולוגיה, כלכלה, סוציולוגיה וממשל.
תלמידי תיכון רבים בשנה זו בוחרים ללמוד שפה זרה, אף על פי שאין זה נדרש בתוכניות הלימודים בחלק גדול מבתי הספר התיכוניים.
בעוד שבדרך כלל אחרי כיתה זו באה כיתה י"ב, חלק מהקולג'ים יקבלו תלמידים מצטיינים מכיתה זו כחלק מתוכנית לכניסה מוקדמת לקולג'. לחלופין, חלק מהסטודנטים עשויים לבחור לסיים את לימודיהם מוקדם יותר באמצעות מבחנים מותאמים או נקודות זכות. בני נוער הלומדים בכיתה זו חייבים להיות בני 16 לפחות ב-31 באוגוסט, מכיוון שב-1 בספטמבר באותה שנה מתחילה שנת הלימודים האקדמית. בני נוער מגיעים לגיל 17 במהלך שנת לימודים זו, והיא הקודמת לשנת הלימודים האחרונה בלימודי התיכון.
מדינות > בולגריה

בבולגריה, כיתה י"א קודמת לשנת הלימודים האחרונה בתיכון (גימנסיה). תלמידי כיתה זו הם בדרך כלל בני 17–18.
מדינות > בלגיה

בבלגיה, כיתה י"א נקראת "5e secondaire" (מילולית, "השנה החמישית לבית הספר התיכון") בחלק דובר הצרפתית של המדינה, "5de middelbaar" בחלק דובר ההולנדית ו"5te sekundäre" בחלק דובר הגרמנית.
מדינות > בנגלדש

בבנגלדש, תלמידים מתקבלים לכיתה י"א לאחר שעברו את הבחינות לתעודת בית ספר תיכון (SSC). מוסדות חינוך המציעים חינוך לכיתות י"א–י"ב ידועים במדינה בתור מכללות. כדי ללמוד בכיתה י"א, על התלמידים לבחור באחד משלושה זרמים (תחומי דעת) – מדעים, מדעי הרוח ולימודי עסקים.
מדינות > ברזיל

בברזיל, כיתה י"א היא "segundo ano do ensino médio", כלומר "הכיתה השנייה בתיכון". תלמידי כיתה זו הם בדרך כלל בני 16.
מדינות > הודו

בהודו, לאחר שסיימו את בחינות ה-Class X Boards, התלמידים בוחרים בזרם (תחום הדעת) שהם מעוניינים ללמוד.
ישנם שלושה זרמים:
מדע, הכולל את המקצועות פיזיקה, כימיה, ביולוגיה/מתמטיקה, אנגלית, מדעי המחשב/טכנולוגיית מידע/חינוך גופני/פסיכולוגיה/כלכלת בית/תזונה ודיאטטיקה/יישומי רשת
מסחר, הכולל את המקצועות חשבונאות/מימון, שיווק/קמעונאות, אנגלית, לימודי עסקים/מנהל עסקים, כלכלה, טכנולוגיית מידע/מתמטיקה שימושית/חינוך גופני
מדעי הרוח/אומנות הכולל את המקצועות אנגלית, היסטוריה, מדע המדינה, גאוגרפיה/כלכלה, תקשורת המונים/מוזיקה/תזונה ודיאטטיקה, פסיכולוגיה/לימודי אופנה/חינוך גופני ומדעי המחשב/טכנולוגיית מידע
בתי ספר מסוימים מציעים לימודי הינדית/בנגלית גם כמקצוע עיקרי או מקצועי. שילוב הזרמים הלימודיים יכול להשתנות בין המוסדות במדינה.
תלמיד יכול לשנות את הזרם שבחר באמצע שנת הלימודים ממדעים לזרמים אחרים (אך לא להפך). בכיתה י"א התלמידים מתכוננים לגשת למבחני קבלה במכללות ובאוניברסיטאות השונות ברחבי המדינה.
מדינות > הונג קונג

בהונג קונג, כיתה י"א נקראת Form 5.
מדינות > אנגליה ווילס

Year 12, או Lower Sixth form, היא המקבילה לכיתה י"א בארצות הברית (11th grade). זוהי השנה השישית, והקודמת לשנת הלימודים האחרונה בלימודי התיכון. במהלך Year 12, התלמידים בדרך כלל נבחנים על המחצית הראשונה של שלושה-ארבעה מקצועות ברמה A או מקצועות מקבילים אליהם. חלק מהסטודנטים ניגשים לבחינות ברמה משנית-מתקדמת (AS-Level) בסוף כיתה זו.
לאחר מכן, התלמידים עולים ל-Year 13 (המקבילה לכיתה י"ב), וייתכן שיוכלו לפרוש ממקצוע.[דרוש מקור] סיום מוצלח של הלימודים יביא מביא בדרך כלל להענקת תעודה ברמה A, אם כי ניתן לקבל הסמכה ברמות BTEC (המועצה ללימודי עסקים וטכנולוגיה).
מדינות > סקוטלנד

בסקוטלנד, השנה החמישית (לחינוך תיכוני) או S5 היא אופציונלית, והתלמידים בה יעמדו לרוב ברמת "Higher", המהווה את דרישת הליבה לכניסה לאוניברסיטה. אחריה מגיעה השנה השישית והאחרונה (הידועה גם כ-S6), שגם אינה חובה. גיל התלמידים בכיתה זו נע בדרך כלל בין 16 ל-17.
מדינות > צפון אירלנד

המערכת דומה לזו שבאנגליה בכיתה זו. ב-Lower Sixth Form (הידועה גם כ-Year 13), התלמידים מתחילים קורס בן שנתיים, שבסיומו עליהם לצבור שלושה ציוני A במקצועות שבחרו.
מדינות > הפיליפינים

בפיליפינים, כיתה י"א (בפיליפינית "Ikalabing-isang Baitang") היא השנה הראשונה בתיכון. נושאי הלימוד תלויים בארבעת המסלולים הקיימים:
מסלול אקדמי
ABM (חשבונאות, עסקים וניהול)
STEM (מדע, טכנולוגיה, הנדסה ומתמטיקה)
HUMSS (מדעי הרוח והחברה)
GAS (השכלה אקדמית כללית)
טרום-תואר בימאות
מסלול טכני-מקצועי
חקלאות ימית
כלכלת בית
אמנויות תעשייתיות
טכנולוגיות מידע ותקשורת (ICT)
ימאות טכנית-מקצועית-מחייתית (TVL)
מסלול ספורט
מסלול אומנויות ועיצוב
תלמידי שנה זו הם בדרך כלל בני 16–17.
מדינות > יוון

ביוון, כיתה י"א נחשבת לשנה ב' של בית הספר התיכון (Δευτέρα Λυκείου – דֶּפְטֵרָה לִיקִיוּ). היא אינה שנת חובה מבחינת החוק, והיא קודמת לשנת הלימודים האחרונה בלימודי התיכון במדינה.
מדינות > ישראל

בישראל, גיל התלמידים בכיתה י"א נע לרוב סביב 16–17. בכיתה זו התלמידים במדינה מתחילים את בחינות הגמר שלהם לקראת קבלת תעודת הבגרות.
מדינות > לבנון

בלבנון, כיתה י"א ידועה גם כ-"grade 11" או "premiere". לקראת כיתה י"ב התלמידים מחולקים למדעי החיים (LS או SV) או מדעים כלליים (GS או SG), כלכלה (ES או SE) או מדעי הרוח (H). החלוקה נעשית לפי ציוני התלמידים, ולעיתים גם לפי בחירת התלמיד כמקצוע שילמד בהמשך בקולג'. ניתן לעבור ממקצוע מדעי לכלכלה בכיתה י"ב, אך לא להפך.
מדינות > מלזיה

במלזיה, כיתה י"א, הידועה גם כ-Form 5. בשנה זו התלמידים הם בני 17, וזוהי השנה החמישית והאחרונה בבית הספר העל-יסודי.
מדינות > מקסיקו

בחלקים מסוימים במקסיקו, כיתה י"א היא השנה השנייה בתיכון. רוב התלמידים נכנסים לכיתה זו בגיל 16, אך חלקם עשויים להיכנס מוקדם יותר (בגיל 15) או מאוחר יותר (בגיל 17).
מדינות > סינגפור

בסינגפור, כיתה י"א נחשבת כ"שלב 5 בתיכון".
רק תלמידים שלוקחים דרגות N (דרגות אקדמיות רגילות) ילמדו בכיתה זו, ואלו שבזרמים המהירים יותר יקבלו את דרגות ה-O שלהם (דרגות רגילות) ב"שלב 4 בתיכון" (כיתה י'), ולאחר מכן ימשיכו לקולג' צעיר למשך שנתיים או לפוליטכניון (מוסד גבוה ללימודים טכניים) ל-3 שנים.
מדינות > ספרד

בספרד, המקבילה הקרובה ביותר לכיתה י"א היא השנה הראשונה של הבגרויות (Bachillerato בספרדית). בכיתה זו לומדים בדרך כלל בגיל 16 עד 17. בשנה זו עוברים התלמידים שינויים רבים, כאשר הם יכולים להתחיל לבחור את תחומי הדעת שהם מעוניינים ללמוד בהמשך באוניברסיטה. ישנם שלושה סוגים של "בגרויות":
מקצועות עיקריים (חובה): ספרדית, אנגלית, חינוך גופני ופילוסופיה.
מדעים: מתמטיקה, פיזיקה, כימיה, ביולוגיה, גאולוגיה (תארים מוכווני-בריאות) או ציור טכני.
מדעי הרוח/סוציולוגיה: לטינית ויוונית או סוציולוגיה וכלכלה, היסטוריה וספרות.
אומנויות: מוזיקה, דרמה, עיצוב, תולדות האמנות.
מדינות > נורווגיה

בנורווגיה, השנה האחת-עשרה ללימודים היא השנה הראשונה של בתי הספר התיכוניים במדינה (Videregående skole). היא לא נקראת "כיתה י"א", אלא "הכיתה הראשונה בתיכון" או VG1. אף על פי שלימודי התיכון בנורווגיה אינם חובה במדינה, כ-93% מבני ה-16–18 נרשמים אליהם. אין מגבלת גיל מקסימלית להתחלת או לסיום הלימודים בבית הספר התיכון, אך תלמידים אינם יכולים להירשם אליו מוקדם יותר מהשנה שבה ימלאו להם 16 שנים.
מדינות > ניו זילנד

בניו זילנד, Year 12 היא המקבילה לכיתה י"א, והתלמידים בכיתה זו הם בני 16 או 17. זו השנה הרביעית של בית הספר התיכון והשנה השתים-עשרה של החינוך החובה במדינה. במהלך ה-Year 12, רוב התלמידים משלימים את השלב השני לקבלת התעודה הלאומית להישגים חינוכיים (NCEA), ההסמכה הלאומית העיקרית במדינה לתלמידי תיכון. סטודנטים בשנה זו בדרך כלל לומדים אנגלית (או מאורית) ולפחות חמישה מקצועות בחירה, כאשר מקצוע המתמטיקה מומלץ מאוד לבחירה.
מדינות > נפאל

בנפאל, לאחר שהתלמידים משלימים את בחינות ה-SEE שלהם, הם מתחילים את כיתה י"א, שנחשבת לתחילת שלב ה"לימודים ברמת קולג'".
כיתה י"א אינה נחשבת שנת בית ספר, אך סטודנטים בקולג' יכולים לבחור מבין שלושה זרמי לימוד שונים (מדע, אמנויות או ניהול).
מתמטיקה, מדעי החברה, נפאלית ואנגלית הם מקצועות חובה בכל הזרמים.
מדינות > פקיסטן

כיתה י"א היא הראשונה מבין השנתיים בקולג' (כיתה י"ב היא השנה האחרונה לפני תחילת הלימודים האוניברסיטאיים), והיא מכונה באותה מידה גם "שנה ראשונה". תלמידי כיתה זו הם בני 15 עד 16. בשנה זו, התלמידים יכולים לבחור מבין הנושאים הבאים:
-פרה-רפואה (ביולוגיה, פיזיקה, כימיה)
-פרה-הנדסה (מתמטיקה, פיזיקה, כימיה)
-מסחר
-מדעי הרוח
-מדע
-כלכלת בית
-אומנויות
מקצועות החובה הם אורדו, לימודי אסלאם (בשנה א' בלבד) ולימודי פקיסטן (בשנה ב' בלבד). התלמידים יכולים לבחור את הנושא המועדף עליהם על בסיס תוצאת מבחן ה-SSC (המתקיים בכיתות ט' ו-י').
מדינות > פינלנד

בפינלנד יש שלוש שנות תיכון. כיתה י"א היא השנייה מביניהן.
מדינות > צרפת

המקבילה לשנה זו היא ה-"Première", הקודמת לשנת הלימודים האחרונה בלימודי התיכון בצרפת ("Terminale").
מדינות > קולומביה

בשנה זו נדרשים כל הסטודנטים להתמחות בתחום דעת כלשהו. כדי להבדיל מהתמחות בלימודים אוניברסיטאיים, נוהג זה נקרא 'אלפביתיזציה' (alphabetisation); רוב הזמן ההתמחות כוללת מתן שירותים לקהילה, כמו הוראה בבתי ספר, או סיוע בבתי חולים או ספריות. בנוסף, בשנה זו התלמידים עושים את המבחן הלאומי של ה-ICFES (המכון הקולומביאני לקידום השכלה גבוהה), וכן מתייצבים לגיוס לצבא קולומביה. לפי החוק, הצבא לא יכול לגייס תלמידים קטינים; ורוב תלמידי כיתה י"א במדינה הם בני 16–17, כך שהגיוס לעיתים משתנה לתשלום כספי.
מדינות > קנדה

בכל המחוזות והטריטוריות, למעט קוויבק, יש להמשיך לכיתה י"ב כדי להשלים את לימודי התיכון. בקוויבק, Grade 11 (או sec. 5) היא השנה האחרונה בחינוך על-יסודי, כשלאחריה CEGEP (קיצור של Collège d'enseignement général et professionnel - "קולג' כללי ומקצועי"), שלב קדם-אוניברסיטאי הייחודי למדינה.
מדינות > רוסיה

כיתה י"א היא השנה האחרונה בחינוך העל-יסודי, סוף התיכון, וזוהי שנת בחינות, שבה הלימודים לקראת קבלת תעודת ה-USE אינטנסיביים יותר מאשר בכיתה י'. בשנה זו ניתנת עדיפות לחזרה על החומר שנלמד בתיכון (כיתות ה'–י') במתמטיקה, ברוסית ובמקצועות הבחירה של התלמידים.
מדינות > שוודיה

בשוודיה, כיתה י"א היא השנה הראשונה בבית הספר העל-יסודי.
ראו גם

בית ספר תיכון
הערות שוליים

↑  "Schools, colleges to reopen on March 30: Dipu Moni". theindependentbd.com. ארכיון מ-2021-07-17. נבדק ב-2021-07-17.
↑  ACS EGHAM GRADE PLACEMENT, ACS International Schools
↑  Staff Correspondent. "Government revises guidelines for 11th grade admission". bdnews24.com. ארכיון מ-2016-05-13. נבדק ב-2021-07-16.
↑  "HSC registration begins June 29, no eligibility tests in colleges". The Financial Express (באנגלית). ארכיון מ-2021-07-17. נבדק ב-2021-07-17.
↑  "Nøkkeltall Utdanning - SSB". אורכב מ-המקור ב-2017-12-27. נבדק ב-2017-12-27.
| --- | --- |
בקרת זהויות :  NLI: 987007540847905171  LCCN: sh85042564
מטאפורות זולות על אהבה

מטאפורות זולות על אהבה הוא אלבום הבכורה של פנחס ובניו, שיצא בשנת 2014.
רקע

אלבום זה מרכז את העבודה של ההרכב מאז הקמתו, ויצא בשם "ההרכב של עופר פנחס" (שהוחלף לאחריו ל"פנחס ובניו").
סגנון השירים מורכב ומשתנה, וכולל בין השאר גוונים שונים של מוזיקה אתנית. הקטע החותם את האלבום, "שקופה-פוגה?", מתייחס לשיר "שקופה" המופיע מוקדם יותר באלבום.